A kanadai női labdarúgó-válogatottat a kanadai labdarúgó-szövetség szervezi. A csapat legjelentősebb eredménye a londoni és a riói olimpián egyaránt megszerzett bronzérem volt. A női labdarúgás nagyon népszerű Kanadában, mivel nemzetközi szinten a csapat sikeres. A 20 éven aluli női csapat (2006-ot megelőzően (U19) is nagyon népszerű, részben azért, mert Kanada volt a házigazdája 2002-ben az U19-es női labdarúgó-világbajnokságnak, és ezüstérmet szereztek 47 784 néző előtt Edmontonban a Commonwealth Stadiumban.